recursal/SuperWikiNEXT-32B huggingface dataset:
**புளோரோபென்சீன்** *(Fluorobenzene)* C6H5F என்ற வேதியியல் வாய்ப்பாடு கொண்ட ஒரு வேதிச்சேர்மம் ஆகும். பென்சீனுடன் ஒரே புளோரின் அணு இணைக்கப்பட்ட பென்சீன் வழிச்சேர்மமே புளோரோபென்சீன் ஆகும்.

பண்புகள்
--------

புளோரோபென்சீனின் உருகுநிலை – 44 பாகை செல்சியசு ஆகும். இந்த உருகுநிலை பென்சீனின் உருகுநிலையை விடக் குறைவானதாகும். மூலக்கூற்றிடை இடைவினைகள் மீதான புளோரினேற்ற வினையில், இவ்வுருகுநிலை அளவின் குறிப்பிடத்தக்க விளைவுகளை கரிம புளோரின் வேதியியல் முழுவதும் காணமுடிகிறது. மாறாக பென்சீனுக்கும் புளோரோபென்சீனுக்கும் இடையில் கொதிநிலை அளவில் 4 பாகை செல்சியசு வெப்பநிலை மட்டுமேயாகும்.

தயாரிப்பு
---------

பென்சீன்டையசோனியம்டெட்ராபுளோரோபோரேட்டை வெப்பச்சிதைவுக்கு உட்படுத்தி புளோரோபென்சீன் ஆய்வகத்தில் தயாரிக்கப்படுகிறது.

C6H5N2BF4 → C6H5F + BF3 + N2

இதற்காக இவ்வினையில் [PhN2]BF4 சேர்மம் தீச்சுவாலையால் சூடேற்றப்படுகிறது. நிகழும் வெப்ப உமிழ் வினையில் ஆவியாகும் புளோரோபென்சீன் மற்றும் BF3 சேர்மங்கள் உருவாகின்றன. இவற்றுக்கு இடையிலான கொதிநிலை வேறுபாட்டைப் பயன்படுத்தி இவை தனித்தனியாகப் பிரிக்கப்படுகின்றன.

வரலாறு
------

1986 ஆம் ஆண்டு செருமனியிலுள்ள பான் பல்கலைக்கழகத்தைச் சேர்ந்த ஓ. வாலாச் முதன்முதலில் புளோரோபென்சீனைக் கண்டறிந்து அறிவித்தார். பீனைல்யீரசோனியம் உப்பில் தொடங்கி இரண்டு படிநிலைகளில் புளோரோபென்சீனை இவர் தயாரித்தார். ஈரசோனியம் குளோரைடு உப்பை முதலில் பிப்பெரிடினைடாக மாற்றினார். பின்னர் இதை ஐதரோபுளோரிக் அமிலத்தைப் பயன்படுத்தி பிளவுக்கு உட்படுத்தி புளோரோபென்சீனை தயாரித்தார்.

[PhN2]Cl + 2 C5H10NH → PhN=N-NC5H10 + [C5H10NH2]Cl
PhN=N-NC5H10 + 2 HF → PhF + N2 + [C5H10NH2]F

வாலாச் காலத்தில் புளோரின் தனிமம் "Fl" என்ற குறியீட்டால் குறிக்கப்பட்டது. எனவே இவரது செயல்முறையில் "C6H5Fl" எனத் துணைத் தலைப்பிடப்பட்டது. 
வளையபென்டாடையீனை டைபுளோரோகார்பீனுடன் வினைப்படுத்தி புளோரோபென்சீனை தயாரித்தல் தொழில் நுட்ப முறையிலான தயாரித்தல் முறையாகும். முதலில் உருவாகும் வளைய புரொப்பேன் வளையம் மிகுத்தல் வினைக்கு உட்பட்டு பின்னர் ஐதரசன் புளோரைடை இழக்கிறது.

வினைகள்
-------

புளோரோபென்சீனில் உள்ள கார்பன் - புளோரின் பிணைப்பு மிகவும் வலிமையானது என்பதால் இச்சேர்மம் வினைத்திறன் குறைந்த சேர்மமாகக் காணப்படுகிறது, வினைத்திறன் மிகுந்த சேர்மங்களுக்கு இது பயனுள்ள ஒரு கரைப்பானாகச் செயல்படுகிறது. ஆனால், உலோக அணைவுச் சேர்மங்களை இது படிகமாக்குகிறது

 [(C5Me5)2Ti(FC6H5)]+ இன் கட்டமைப்பு. இதுவொரு புளோரோபென்சீன் அணைவுச்சேர்மம்.

மேற்கோள்கள்
-----------

1. ↑  Flood, D. T. (1943). "Fluorobenzene". *Organic Syntheses*. . ; *Collective Volume*, **2**, p. 295.
2. ↑  Wallach, O. "Über einen Weg zur leichten Gewinnung organischer Fluorverbindungen" (Concerning a method for easily preparing organic fluorine compounds) Justus Liebig's Annalen der Chemie, 1886, Volume 235, p. 255–271; எஆசு:10.1002/jlac.18862350303
3. ↑  R.N. Perutz and T. Braun "Transition Metal-mediated C–F Bond Activation" Comprehensive Organometallic Chemistry III, 2007, Volume 1, p. 725–758; எஆசு:10.1016/B0-08-045047-4/00028-5.
**வஜ்ரம்** 2015 இல் வெளிவந்த தமிழ் நகைச்சுவை-நாடக படம் திரைப்படம் ஆகும். இப்படத்தை ரமேஷ் செல்வன் இயக்கினார்.

இத்திரைப்படம் ஊழல் மந்திரி மீது பழிவாங்க விரும்பும் நான்கு சிறுவர்களைச் சுற்றி படம் சுழல்கிறது. இதில் கிஷோர், ஸ்ரீ ராம், பாண்டி, குட்டிமானி ஆகியோர் முக்கிய வேடங்களில் நடித்துள்ளனர், பாண்டி ரவி, ஜெயப்பிரகாசு, தம்பி ராமையா, மற்றும் பவானி ரெட்டி ஆகியோர் துணை வேடங்களில் நடித்தனர். இப்படத்திற்கு எப். எஸ். பைசல் இசை அமைத்திருந்தார். ஏ. ஆர் குமரேசன் எடிட்டிங் செய்தார். இத்திரைப்படம் 27 பிப்ரவரி 2015 அன்று வெளியிடப்பட்டது.

நடிகர்கள்
---------

* கிஷோர் - அரவிந்
* ஸ்ரீ ராம் - மதுரை
* தமிழ் - பாண்டி
* குட்டிமானியாக குட்டிமானி
* பாண்டி ரவி - போலீஸ் அதிகாரி
* அமைச்சர் செல்வநாயகமாக ஜெயபிரகாஷ்
* தம்பி ராமையா - தம்பி ராமையா
* யஜினியாக பவானி ரெட்டி
* மயில்சாமி அண்ணாமலை
* கலெக்டராக ஓ. ஏ. கே. சுந்தர்

தயாரிப்பு
---------

பசங்க, கோலி சோடாவுக்குப் பின் அதில் நடித்த நான்கு நடிகர்களும் மீண்டும் வஜ்ரமில் இணைந்தனர். புதுமுகம் பவானி ரெட்டி பெண் கதாபாத்திரத்தில் நடித்தார். இப்படத்தில் ஜெயபிரகாஷ் எதிர்மறை வேடத்தில் நடித்துள்ளார். தம்பி ராமையா ஒரு துணை கதாபாத்திரத்தில் நடித்தார். படப்பிடிப்பு அசாம் காடுகளில் நடைபெற்றது.

வெளியீடு
--------

படத்தின் செயற்கைக்கோள் உரிமைகள் ராஜ் டிவிக்கு விற்கப்பட்டன. இந்த படத்திற்கு அதிக வன்முறை இடம் பெற்றமை காரணமாக இந்திய தணிக்கை வாரியம் "ஏ" சான்றிதழ் வழங்கியது, இருப்பினும் அது மீண்டும் தணிக்கை செய்யப்பட்டு "யு" சான்றிதழ் வழங்கப்பட்டது.

குறிப்புகள்
-----------

1. ↑  "காப்பகப்படுத்தப்பட்ட நகல்". 2021-07-19 அன்று மூலம் பரணிடப்பட்டது. 2021-07-16 அன்று பார்க்கப்பட்டது.
2. ↑
3. ↑
4. ↑  "காப்பகப்படுத்தப்பட்ட நகல்". 2015-09-24 அன்று மூலம் பரணிடப்பட்டது. 2021-07-16 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *வஜ்ரம் (2015 திரைப்படம்)*
**பக்சர் கோட்டை** *(Buxar Fort)* இந்தியாவின் பீகார் மாநிலத்திலுள்ள பக்சர் நகரத்தில் அமைந்துள்ளது. பக்சர் மாவட்டத்தின் தலைநகரமான இந்நகரம் கிழக்கு இந்தியாவில் கிழக்கு உத்தரப்பிரதேசத்திற்கு எல்லையாக அமைந்துள்ளது. 1054 ஆம் ஆண்டு மன்னர் ருத்ரா தியோ பக்சர் கோட்டையைக் கட்டினார்.  தாடகை என்ற அரக்கியை இராமர் கொன்ற இடமாகவும், விசுவாமித்திர முனிவரின் ஆசிரமம் இருந்த இடமாகவும் கருதப்படுவதால் பக்சர் நகரம் கலாச்சார பாரம்பரியத்திற்கு பெயர் பெற்றது.

பெயர்காரணம்
-----------

பக்சர் என்ற சொல் வியாக்ராசரிலிருந்து பெறப்பட்டதாகும் துர்வாச முனிவரின் சாபத்தின் விளைவாக புலி முகம் கொண்டிருந்த வேத்சிரா புனித தொட்டியில் குளித்தபின் சாபவிமோசனம் பெற்றார். பின்னர் இவருக்கு வியாக்ராசர் என்று பெயரிடப்பட்டது.

புவியியல்
---------

இந்தியாவின் பீகார் மாநிலத்தில் உள்ள பக்சர் நகரில் கங்கை ஆற்றின் கரையில் பக்சர் கோட்டை அமைந்துள்ளது.

வரலாறு
------

பக்சர் மாவட்டம் அதன் தாய் மாவட்டமான போச்பூருடன் நெருங்கிய தொடர்பையும் பழமையான வரலாற்றையும் கொண்டுள்ளது.  புராணங்களின்படி, பக்சரின் பண்டைய முக்கியத்துவம் பிராமண புராணம் மற்றும் வரா புராணம் போன்ற காவியங்களில் குறிப்பிடப்பட்டுள்ளது.  1764 ஆம் ஆண்டு இந்த கோட்டைக்கு அருகே பக்சர் போர் நடந்தது, கிழக்கிந்திய கம்பெனி அப்போரில் வெற்றி பெற்றது.

அகழ்வாய்வுகள்
-------------

1926-1927 ஆம் ஆண்டில் ஆற்றங்கரையோரத்தில் நடைபெற்ற அகழ்வாராய்ச்சியின் போது 3 ஆம் நூற்றாண்டு மற்றும் 4 ஆம் நூற்றாண்டுக்கு முந்தைய பிராமி எழுத்து கல்வெட்டுகளுடன் இரண்டு முத்திரைகள் கண்டுபிடிக்கப்பட்டன,  கோட்டையின் தெற்குப் பகுதியும் கோட்டை முகப்பும் மட்டுமே இப்போது நிற்கின்றன என்று 1812 ஆம் ஆண்டு பக்சர் கோட்டையை பார்வையிட்ட கிழக்கிந்திய கம்பெனியின் மருத்துவ அலுவலர் பிரான்சிசு புக்கானன் குறிப்பிட்டுள்ளார். கோட்டையில் பூமிக்கு அடியில் ஒரு சுரங்கப்பாதை இருந்ததாகவும், அங்கு பழங்கால உருவங்கள் வைக்கப்பட்டிருந்ததாகவும், அந்த இடம் பாதாளகங்கை என்று அழைக்கப்பட்டதாகவும் பிரான்சிசு அப்போது கூறினார்.  1871-1872 ஆம் ஆண்டில் அலெக்சாண்டர் கன்னிங்ஙாம் கோட்டைக்கு வருகை தந்தபோது, கோட்டையில் எந்த வரலாற்று கலைப்பொருட்களையும் காணவில்லை என்று குறிப்பிட்டு இது முற்றிலும் பிராமணிய தளம் என்றார். தொல்பொருள் ஆர்வம் எதுவும் இங்கில்லை என்றும் கூறினார்.

மேற்கோள்கள்
-----------

1. ↑  "Buxar is a city of gods, demons and ancient civilisations". *outlooktraveller*. 22 November 2018 அன்று பார்க்கப்பட்டது.
2. ↑  Sinha, Nishi. *Tourism Perspective in Bihar*. APH Publishing. பக். 77. பன்னாட்டுத் தரப்புத்தக எண்:9788170249757.
3. ↑  "History". *buxar.nic.in*. National Informatics Centre, Ministry of Electronics & Information Technology, Government of India. 22 November 2018 அன்று பார்க்கப்பட்டது.
4. ↑  "Bihar: A Quick Guide To Buxar". *outlooktraveller*. outlookindia. 22 November 2018 அன்று பார்க்கப்பட்டது.
5. ↑  "History of District - Buxar". *Vidyadaan*. 2 டிசம்பர் 2018 அன்று மூலம் பரணிடப்பட்டது. 26 November 2018 அன்று பார்க்கப்பட்டது.
6. ↑  "History of District - Buxar". *Vidyadaan*. 2 டிசம்பர் 2018 அன்று மூலம் பரணிடப்பட்டது. 26 November 2018 அன்று பார்க்கப்பட்டது.
7. ↑  "Bihar: A Quick Guide To Buxar". *outlooktraveller*. outlookindia. 26 November 2018 அன்று பார்க்கப்பட்டது.
8. ↑  "Buxar Fort". *outlooktraveller*. outlookindia. 27 November 2018 அன்று பார்க்கப்பட்டது.
9. ↑  "Things to See & Do". *outlooktraveller*. outlookindia. 27 November 2018 அன்று பார்க்கப்பட்டது.
**விடுதலைப் புலிகளின் ஆழ ஊடுருவியத் தாக்குதல்கள்** ஈழப்போரின் ஒரு அங்கமாக தொடர்ந்து நடைபெற்று வந்துள்ளது. கள முனைக்கு அப்பால் இலங்கை அரசக் கட்டுப்பாட்டுப் பகுதிக்குள் இரகசியமாக ஊடுருவும் தனி நபர் அல்லது சண்டைக் குழு நடத்தும் தாக்குதல்கள் இவ்வகையில் அடக்கப்படலாம். சிறப்புப் பயிற்சிப்பெற்ற கரும்புலிகளே இவ்வாறான தாக்குதல்களில் பயன்படுத்தப்பட்டு வந்துள்ளனர். தற்கொலைத் குண்டுத்தாக்குதல்,கிளைமோர், வாகன குண்டு என்பன 2002 ஆம் ஆண்டு போர் நிறுத்த உடன்படிக்கைக்கு முன்னர் ஆழ ஊடுருவும் தாக்குதல்களில் பயன்படுத்தப்பட்டன எனினும் 2007 ஆம் ஆண்டு முதல் அதிரடித் தாக்குதல்களும் கரந்தடி தாக்குதல்களும் ஈடுபடுத்தப்பட்டுள்ளன.

முக்கிய தாக்குதல்கள்
--------------------

### புலிகள் ஏற்றுக் கொண்ட தாக்குதல்கள்

* யால வனவிலங்குச் சரணாலய தாக்குதல்கள், 2007
* எல்லாளன் நடவடிக்கை
* காலி துறைமுகத் தாக்குதல்
* கட்டுநாயக்கா விமானப் படைத்தளத் தாக்குதல், 2001
* பலாலி விமானப்படைத்தளம்
	+ பலாலி விமானப்படைத்தளம் மீதான கரும்புலித் தாக்குதல் -1
	+ பலாலி விமானப்படைத்தளம் மீதான கரும்புலித் தாக்குதல் -2

### புலிகள் என குற்றஞ்சாட்டப்பட்டத் தாக்குதல்கள்

* புத்தளை கிளைமோர் தாக்குதல, ஜனவரி 2007
**ஜார்ஜி யபேர்** அல்லது **யார்கி யபேர்** (பிரெஞ்சு மொழி: *Georges Hébert*, ஏப்ரல் 27, 1875 - ஆகத்து 2, 1957) என்பவர் பிரெஞ்சு உடல் கல்வி பயிற்சியாளர், ஆசிரியர், கோட்பாட்டாளர் மற்றும் தாவல் கலை எனப்படும் தற்காப்புக் கலையில் மிகவும் புகழ்பெற்ற ஒருவர்.

வாழ்க்கை
--------

ஜார்ஜி யபேர் பாரி நகரத்தில் பிறந்தவர். முதலாம் உலகப் போரின் போது பிரஞ்சு கடற்படை அதிகாரியாக பணியாற்றியவர். 1902-ஆம் ஆண்டு மர்தினி நகரத்தில் பெரும் எரிமலை வெடிப்பு ஏற்பட்டது. அப்போது அங்கிருந்த எழுநூறு பேரை பாதுகாப்பாக வெளியேற்றும் நடவடிக்கையில் அவர் ஈடுபட்டிருந்தார். அந்த நிகழ்வின் போது அவர் பட்டறிந்தவைகளைக் கொண்டே வாழ்க்கைக்கு தன்னலமின்மையும், கட்டுக்கோப்பான உடல் வலிமையும் மிக மிக தேவையான என்ற ஒன்று என அறிந்து கொண்டார்.

அதன் பின் அவர் உலகின் பல பாகங்களுக்கு பயணங்களை மேற்கொண்டு ஆப்பிரிக்கா உட்பட பல ஆதிவாசி சமூகங்களிடையே காணப்படும் உடல் பயிற்சி நெறிகளையும், நடமாடும் பயிற்சிகளையும் ஆழமாக அறிந்து கொண்டார்.

இவற்றைப் பின்புலமாக கொண்டு பிற்காலத்தில் அவர் தனக்கான ஒரு பாணியில் உடற்பயிற்சி முறைகளை உருவாக்கத் தொடங்கினார். அந்த உடற்பயிற்சி முறைகளை இயல்பான முறையில் பலருக்கும் கற்றுக் கொடுக்கத் தொடங்கினார். "வலிமையாக இரு, மற்றவருக்கு பயன்படு" என்ற தாரக மந்திரத்தை பரப்பினார்.

இவருடைய பயிற்சி நெறிமுறைகளை பின்பற்றி கடந்த நூற்றண்டின் நடுக்காலப் பகுதியில் தாவல் கலை (Parkour) என்ற ஒரு உடல் பயிற்சிக் கலை தோற்றம் கண்டது. .

குறிப்புகள்
-----------

1. ↑  "Georges Hébert - la methode naturelle" (French). INSEP - Musée de la Marine. 2006-07-18 அன்று மூலம் பரணிடப்பட்டது. 2007-09-22 அன்று பார்க்கப்பட்டது.CS1 maint: Unrecognized language (link)
**விவேகானந்தன் செல்வகுமார் ஆனந்தன்** (சுருக்கமாக **குமார் ஆனந்தன்**) அல்லது **ஆழிக்குமரன் ஆனந்தன்** (25 மே 1943 - 6 ஆகத்து 1984) இலங்கையின் நீச்சல் வீரரும் வழக்கறிஞரும் ஆவார். பாக்கு நீரிணையை நீந்தி கடந்த வீரர். ஏழு உலக சாதனைகளைப் படைத்து கின்னஸ் புத்தகத்தில் இடம்பெற்றவர்.

1954-ஆம் ஆண்டில் பாக்குநீரிணையை நீந்திக்கடந்த நீச்சல்வீரர் மு. நவரத்தினசாமியின் ஆசியுடன் பாக்குநீரிணையை ஒரே தடவையில் நீந்திக்கடந்தார் ஆனந்தன். 1975-இல் மன்னாரில் இருந்து தனுஷ்கோடிக்கு நீந்தி அங்கிருந்து மீண்டும் மன்னாரை நீந்திச் சாதனை படைத்தார். அப்போது வீரகேசரி ஆசிரியராக இருந்த எஸ். டி. சிவநாயகம் அவருக்கு *ஆழிக்குமரன்* என்ற பட்டத்தை வழங்கி சிறப்பித்தார்.

யாழ்ப்பாணம், வல்வெட்டித்துறையைப் பிறப்பிடமாகக் கொண்ட ஆனந்தன் சிறுபிள்ளையிலேயே இளம்பிள்ளை வாதத்தினால் பாதிக்கப்பட்டாலும், நீரில் மிதத்தல், மெதுநடை, தொடர்ந்து நடனம் என்று பல செயல்களில் சாதனைகளைப் படைத்து கின்னஸ் புத்தகத்தில் இடம்பெற்றார். ஒர் ஈருந்து (மோட்டார் சைக்கிள்) தீநேர்ச்சியின் (விபத்தின்) விளைவால் இவரது மண்ணீரல் அகற்ற நேரிட்டது. ஆயினும் அவர் மனம் தளரவில்லை.

மறைவு
-----

இவர் ஆங்கிலக் கால்வாயை நீந்திக்கடக்கத் திட்டமிட்டு இங்கிலாந்து சென்றார். குறுகிய பயிற்சியில் ஆங்கிலக் கால்வாயை நீந்திக்கடக்க முற்பட்டார். 1984 ஆகத்து 6 ஆம் நாள் ஆங்கிலக் கால்வாயை நீந்திக்கடந்தபோது குளிரால் பாதிக்கப்பட்டு சாதனை முயற்சியின் போதே மரணத்தையும் தழுவினார். *குளிர்ந்த கடலே கவலை தருகிறது. அதற்கேற்ப என்னை தயார் செய்ய கால அவகாசம் போதவில்லை* என்று தெரிவித்தார். இதுதான் அவர் இறக்கு முன்னர் கூறிய கடைசிச் சொற்கள்.

மேற்கோள்கள்
-----------

1. 1 2  "ஆழிக்குமரன் ஆனந்தனின் சாதனைப் பட்டியல்". 2012-07-13.. பார்த்த நாள்: 2012-07-13.

வெளி இணைப்புகள்
---------------

* ஆழிக்குமரன் ஆனந்தனின் சாதனைப் பட்டியல்
**பொள்ளாச்சி நசன்** (பிறப்பு: செப்டம்பர் 15, 1952) என்று தன் பெயரை வழங்கும் மணிப்பிள்ளை நடேசன் தமிழம் என்னும் வலையிதழின் ஆசிரியர். 1985 இலிருந்து ஈடுபட்டு இணையத்திலும் தமிழை வளர்த்துக்கொண்டிருக்கிறார். குழந்தைகளிடம் தமிழை வளர்க்க தாய்த்தமிழ் தொடக்கப் பள்ளியையும் நடத்தி வருகிறார். 2003 முதல் தமிழின் பல்வேறு கூறுகளுக்கான தமிழம்.வலை (  ) என்கிற இணையதளத்தினையும் நடத்தி வருகிறார்

வாழ்க்கைக் குறிப்பு
-------------------

இவர் சிதம்பரத்தில் பிறந்தார். சிதம்பரம் (தென்னாற்காடு மாவட்டம்) வரவரமுனி பாடசாலையில் தொடக்கக்கல்வியைக் கற்றார். அண்ணாமலைப் பல்கலைக்கழகத்தில் விலங்கியல் 1974 ஆம் ஆண்டில் முதுகலைப் பட்டம் பெற்றார். ஆசிரியருக்கான பட்டப்படிப்பை 1980 இல் முடித்து முதுகலைப் பட்டதாரி ஆசிரியராகப் பதவி ஏற்றார். ஆசிரியர் கல்வி ஆராய்ச்சி மற்றும் பயிற்சி நிறுவனத்தில் முதுநிலை விரிவுரையாளராகப் பணியாற்றினார்.

இதழியலில்
---------

விடுதலைப் பறவை என்ற உருட்டச்சு இதழைத் தொடங்கினார். சிற்றிதழ்ச் செய்தி என்ற இருமாத இதழை ஆரம்பித்து தமிழகத்தில் வெளிவரும் சிற்றிதழ்கள் பற்றிய செய்திகளை வெளியிட்டார்.

* இவர் சிற்றிதழ்ச் செய்தி என்னும் இருமாதத்திற்கு ஒருமுறை வரும் இதழைத் தொடங்கி நடத்தி வருகிறார்.

* 2003 ஆகஸ்டில் தமிழம் வலை ( www.thamizham.net ) தொடங்கினார்

* 1999க்குப் பிறகு தாய்த்தமிழ் பள்ளியை பொள்ளாச்சி சூளேசுவரன்பட்டியில் தொடங்கி நடத்தி வருகிறார்.

• 2009 இல் பணி ஓய்வு பெற்ற இவர், தான் சேசரித்த இதழ்களையும், நூல்களையும் படவடிவக்கோப்புகளாக்கி வருகிறார்.

• 50,000 க்கு மேற்பட்ட கோப்புகளைத் திரட்டி உள்ள இவர், உலகம் முழுவதும், படவடிவக்கோப்புகளாகி உள்ள இதழ்கள் மற்றும் நூல்களைப் பற்றிய குறிப்புகளையும் திரட்டி இணையத்தில் வரிசைப்படுத்தி உள்ளார். உலக அளவில் பாதுகாக்கப்பட்ட தமிழ் நூல்களுக்கான இந்தப் பட்டியல் இனி படவடிவக்கோப்புகளாக்குபவர்களுக்கு எவற்றை படவடிவக்கோப்புகளாக்க வேண்டும் என்பதற்கான ஒரு வழிகாட்டியாக இருக்கும். மேலும் விரும்புகிறவர்களுக்கு படவடிவக்கோப்புகளை ஆக்குவதற்கான பயிற்சியும் கொடுத்து வருகிறார். 

• இவரது வழிகாட்டுதலில் ஆஸ்திரேலியா, அமெரிக்கா போன்ற வெளிநாட்டிலுள்ள தமிழப்பள்ளிகளும் பயனடைந்து வருகின்றன.

• உலக மக்கள் அனைவரும் தமிழை எளிமையாகப் படிப்பதற்காக 32 அட்டைகளை உருவாக்கி அவற்றை 14 வகையான உலக மொழிகளில் மொழிபெயர்த்து உலக மக்கள் தமிழ் படிக்க இணையத்தில் வைத்துள்ளார்.

• திருக்குறளை எளிய முறையில் மாணவர்களும் மக்களும் உணர 303 எளிமையான குறட்பாக்களை வரிசைப்படுத்தி இணையத்தில் வைத்துள்ளார்.

• திருக்குறளை இசைவடிவில் கேட்கவும், தமிழின் பல்வேறு கூறுகளை இசைவடிவில் வெளிப்படுத்தவும் தமிழம்.பண்பலை தொடங்கித் தொடருகிறார்.

வெளியிணைப்புக்கள்
-----------------

தமிழம்.பண்பலை
**விடுகாதழகிய பெருமாள்** என்பவன் அதியர் மரபைச் சேர்ந்த ஒரு மன்னன். இவன் 12 ஆம் நூற்றாண்டின் பிற்பகுதியிலும், 13 ஆம் நூற்றாண்டின் தொடக்கப் பகுதியிலும் தகடூர் நாட்டை ஆட்சி செய்தவன். இவன் இப் பகுதியை ஆண்ட இராசராச அதியமானின் மகன். இவனது ஆட்சி சுமார் 25 ஆண்டுகள் நிலைபெற்றிருந்ததாகத் தெரிகிறது. சோழப் பேரரசுக்கு அடங்கி ஆட்சி புரிந்த இம்மன்னன் மூன்றாம் குலோத்துங்க சோழன் காலத்தவன். இவனது ஆட்சிப்பகுதி ஆந்திராவில் உள்ள சித்தூர் மாவட்டம், தமிழ் நாட்டின் வட ஆற்காடு, தென் ஆற்காடு, கிருஷ்ணகிரி மாவட்டம், தருமபுரி மாவட்டம் சேலம், திருச்செங்கோடு ஆகிய பகுதிகளையும் உள்ளடக்கி விரிவடைந்திருந்தது. 

  

இவனது காலத்தைச் சேர்ந்தவையாகக் கிடைத்துள்ள கல்வெட்டுக்கள் இவன் சைவக் கோயில்களுக்குச் செய்த திருப்பணிகள் பற்றியும் சமணக் குடைவரை கோயில்களைப் புதுக்கி அமைத்தமை பற்றியும் கூறுகின்றன. வாணியம்பாடியில் உள்ள ஒரு சைவக் கோயிலில் சிவனுக்கு விடுகாதழகிய ஈசுவரமுடையார் என்ற பெயர் இருப்பதும், ஊத்தங்கரைக்கு அருகில் ஆம்பள்ளி என்னுமிடத்தில் விடுகாதழகிய பெரும்பள்ளி என்னும் சமணப் பள்ளி ஒன்று இருந்தது பற்றிக் கல்வெட்டுகள் கூறுவதாலும் சமணம், சைவம் இரண்டுக்கும் இம்மன்னன் உதவியளித்துச் சமயப் பொறையை கடைப்பிடித்து வந்தமை தெரிகிறது. 

விடுகாதழகிய பெருமாளுக்குப் பின்னர் போசளர் வலிமை பெற்றதால் சோழர்கள் தகடூர்ப் பகுதியில் தமது கட்டுப்பாட்டை இழந்ததுடன், அதியர் மரபினரின் ஆட்சியும் அற்றுப்போனது. விடுகாதழகிய பெருமாளே அதியர் மரபின் கடைசி மன்னனாவான்.

குறிப்புகள்
-----------

1. ↑  சாந்தலிங்கம், சோ. 2006, பக். 103
2. ↑   *த. பார்திபன், கிருஷ்ணகிரி மாவட்ட வரலாற்றுத் தடயங்கள் தொகுதி-1 ஊத்தங்கரை வட்டம்*. கிருஷ்ணகிரி மாவட்ட வரலாற்று மையம், ஒசூர். 2010 அக்டோபர். பக். 121-122.
3. ↑  சாந்தலிங்கம், சோ. 2006, பக். 104, 105
4. ↑  சாந்தலிங்கம், சோ. 2006, பக். 106

உசாத்துணைகள்
------------

* சாந்தலிங்கம், சோ. *வரலாற்றில் தகடூர்*, புது எழுத்து வெளியீடு, காவேரிப்பட்டினம். 2006.

இவற்றையும் பார்க்கவும்
----------------------

* அதியமான் நெடுமிடல்
* அதியமான் நெடுமான் அஞ்சி
* அதியமான் பொகுட்டெழினி
* இராசராச அதியமான்
**பொள்ளாச்சி ஜெயராமன்** தமிழக அரசியல்வாதி ஆவார். அதிமுக தோன்றிய காலத்திலிருந்து அதில் இருக்கிறார். பொள்ளாச்சி அருகே திப்பம்பட்டியைச் சேர்ந்த வரதராஜு செட்டியார், சரசுவதி அம்மாள் ஆகியோருக்குக்கு சூன் 7, 1953 அன்று பிறந்தார். பொள்ளாச்சி நகராட்சி ஆண்கள் உயர்நிலைப்பள்ளியில் 1969ல் பள்ளிப்படிப்பை முடித்த இவர், பொள்ளாட்சி நாகம (NGM) கல்லூரியில் பல்கலைக்கழகத்தில் சேருவதற்கு முன் உள்ள (PUC) படிப்பை 1973ல் முடித்தார். அண்ணாமலைப் பல்கலைக்கழகத்தில் 2003ம் ஆண்டு பொருளியலில் முதுகலை பட்டம் பெற்றார். இவருக்கு ஒரு அக்காள் மற்றும் 2 தங்கைகள் உள்ளனர். இவருக்கு பாக்கியலட்சுமி, ஜோதி லட்சுமி இரண்டு மனைவிகளும் 2 மகன்களும் (முகுந்தன், அக்னீசு) 4 மகள்களும் (பிரவீன், அபிராமி, சுகன்யா, வைசுணவி) உள்ளனர். 1989ம் ஆண்டு அதிமுக ஜானகி அணி, ஜெயலலிதா அணி என பிளவுற்றிருந்த போது ஜெயலலிதா அணி சார்பில் சேவல் சின்னத்தில் மேட்டுப்பாளையத்தில் சட்டமன்ற உறுப்பினர் பதவிக்கு போட்டியிட்டு தோற்றார். 1996ம் ஆண்டு அதிமுக சார்பாக பொள்ளாச்சி சட்டமன்ற தொகுதிக்கு போட்டியிட்டு தோற்றார். 2001ம் ஆண்டு பொள்ளாச்சி சட்டமன்ற தொகுதியிலிருந்து வெற்றி பெற்று தொழில்துறை அமைச்சராக சிறிது காலம் பதவி வகித்தார். 2004-ம் ஆண்டில் உணவு மற்றும் கூட்டுறவுத்துறை அமைச்சராக நியமிக்கப்பட்டு 2006-ஆம் ஆண்டு வரை பொறுப்பில் இருந்தார். 2006-இல் மீண்டும் பொள்ளாச்சி தொகுதியில் வெற்றி பெற்றார். 2011-ஆம் ஆண்டு நடந்த தேர்தலில் உடுமலைப்பேட்டை சட்டமன்ற தொகுதியில் போட்டியிட்டு வெற்றி பெற்றார். சட்டப்பேரவை துணைத்தலைவர் ப. தனபால் சட்டப்பேரவை தலைவர் ஆனதை அடுத்து பேரவை துணைத்தலைவர் பதவிக்கு 2012 அக்டோபர் அன்று வேட்புமனு தாக்கல் செய்துள்ளார்.

மேற்கோள்கள்
-----------

1. ↑  "2011 தேர்தலுக்காக தேர்தல் ஆணையத்துக்கு அளித்த உறுதிமொழி ஆவணம்" (PDF). 2011-04-10 அன்று மூலம் (PDF) பரணிடப்பட்டது. 2012-10-11 அன்று பார்க்கப்பட்டது.
2. ↑  பொள்ளாச்சி ஜெயராமன் வேட்பு மனு - விகடன்
[*தொடர்பிழந்த இணைப்பு*]

உசாத்துணை
---------

* தினமணியில் ஜெயராமனைப்பற்றி
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**அகத்தியர் ஞானப் பாடல்கள்** |

**அகத்தியர் ஞானப் பாடல்கள்** என்னும் நூல் சித்தர் பாடல்கள் நூல் தொகுப்பில் இடம் பெற்றுள்ள நூல்களில் ஒன்று.  49 பாடல்களைக் கொண்ட இந்த நூல் 5 பகுதிகளாகப் பிரிக்கப்பட்டுள்ளது.

பாடல் எடுத்துக்காட்டு
---------------------

1

மனமது செம்மையானால் மந்திரம் செபிக்க வேண்டா
மனமது செம்மையானால் வாயுவை உயர்த்த வேண்டா
மனமது செம்மையானால் வாசியை நிறுத்த வேண்டா
மனமது செம்மையானால் மந்திரம் செம்மையாமே 
2

ஒருவன் என்றே தெய்வத்தை வணங்க வேணும் 

உத்தமனாய் பூமிதனில் இருக்க வேணும்
பருவமதில் சேறுபயிர் செய்ய வேணும்

பாழிலே மனத்தை விடான் பரம ஞானி
திரிவார்கள் திருடரப்பா கோடா கோடி

தேசத்தில் கள்ளரப்பா கோடா கோடி
வருவார்கள் அப்பனே அநேகம் கோடி

வார்த்தையினால் பசப்புவார் திருடர் தானே 
3 

வாழாமல் உலகம் விட்டு வேடம் பூண்டு

வயிற்றுக்காய் வாய் ஞானம் பேசிப் பேசித்
தாழ்வான குடிதோறும் இரப்பான் மட்டை 

தமை அறியாச் சண்டாளர் முழு மாடப்பா
பாழாகப் பாவிகளின் சொல் கேளாதே 

பதறாதே வயிற்றுக்காக மயங்கிடாதே
கேளாதே பேச்சு எல்லாம் கேட்டுக் கேட்டுக் 

கலங்காதே உடல் உயிர் என்று உரைத்திடாதே

மேற்கோள்
--------

1. ↑  பதிப்பாசிரியர் அரு.இராமநாதன் பிரேமா பிரசுரம், 23 ஆற்காடு ரோடு, சென்னை 24 வெளியீடு, இரண்டு பாகம், மொத்தம் 686 பக்கம், ஐந்தாம் பதிப்பு 1986 நூல் 17, நூல் பக்கம் 293, அகத்தியர் ஞானப் பாடல்கள், ஆசிரியர் : சித்தர் அகஸ்தியர் / அகத்தியர்,
2. ↑  ஞானம் பகுதி 2
3. ↑  ஞானம் பகுதி 1
4. ↑  ஞானம் பகுதி 4
**வி.என்.பி. வெங்கட்ராமன்** (*V. N. P. Venkatraman*) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். ஆலந்தூர் சட்டமன்றத் தொகுதியில் தமிழ்நாடு சட்டமன்றத் தேர்தல், 2011 இல் தேசிய முற்போக்கு திராவிட கழகம் கட்சி சார்பாகப் போட்டியிட்டு வெற்றி பெற்ற  பண்ருட்டி இராமச்சந்திரன்  2013ல் அக்கட்சியை விட்டு விலகினார். தன்னுடைய சட்ட மன்ற உறுப்பினர் பதவியை இராஜினாமா செய்தார். எனவே இத்தொகுதியில் 2014ல்  இடைத்தேர்தல் நடத்தப்பட்டது. இந்த இடைத்தேர்தலில் பண்ருட்டி இராமச்சந்திரனை எதிர்த்து அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக வி.என்.பி. வெங்கட்ராமன் போட்டியிட்டு வெற்றிபெற்று தமிழ்நாட்டின் பதினான்காவது சட்டமன்றத்தின் உறுப்பினர் ஆனார்

தமிழ்நாடு சட்டமன்றத் தேர்தல், 2016 இல் இத்தொகுதியைத் தா. மோ. அன்பரசன் கைப்பற்றினார்

2016ஆம் ஆண்டு செப்டம்பர் மாதம் பெருநகர சென்னை மாநகராட்சி தேர்தலில் அதிமுக வேட்பாளராக முன் நிறுத்தப்பட்டார்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-04-26 அன்று பார்க்கப்பட்டது.
2. ↑  "Alandur assembly byelection: V N P Venkatraman is AIADMK candidate". *The Times of India*. 6 March 2014.. பார்த்த நாள்: 2017-04-27.
3. ↑  "15th Assembly Members". Government of Tamil Nadu. 2016-08-22 அன்று மூலம் பரணிடப்பட்டது. 2017-04-26 அன்று பார்க்கப்பட்டது.
4. ↑  "TN civic polls: Filing of nominations begins, AIADMK list out". *Business Standard*. PTI. 26 September 2016.. பார்த்த நாள்: 2017-05-05.
**மகன்றில்** King penguin என்பது ஒரு வகை நீர்ப்பறவை.

உருவம்

இந்தப் பறவை பறவை அன்றில் பறவை போல் இணைபிரியாமல் வாழும் பாங்கினை உடையது. இதற்கு நீண்ட சிறகும், குறுகிய கால்களும் உண்டு. 
மகன்றில் புணர்ச்சி

மகன்றில் பறவை நீரில் வாழும். ஆணும் பெண்ணும் இணைந்தே வாழும். 'பூ' என்னும் ஒலிக்குறி அற்பமான ஒன்றைக் குறிக்கப் பயன்படுத்தப்படும். பூ என்பது பூ என்னும் எழுத்து ஒலிக்கும் இரண்டு மாத்திரைக் கால அளவு. தலைவன் தன்னைத் தழுவும்போது பூ(அற்ப) அளவுக்கால இடைவெளி தோன்றினாலும் அதனை ஓராண்டு இடைவெளி போலத் தலைவி கருதுவாளாம். இப்படித் தழுவுவதுதான் மகன்றில் போன்ற புணர்ச்சியாம்.    

மகன்றில் இணைந்தே பறக்கும்

திருபரங்குன்றம் சென்ற அடியார்கள் மகன்றில் பறவை போல மைந்தரும் மகளிரும் இணை பிரியாது சென்று முருகனை வழிபட்டனாம்.
துணையைப் பிரிந்த மகன்றில் போல விசயை தன் கணவனைப் பிரிந்து பிணக்காட்டில் கிடந்தாள் என்று சீவகசிந்தாமணி குறிப்பிடுகிறது.

அடிக்குறிப்பு
-------------

1. ↑  வார்சிறைக் குறுங்கால் மகன்றில் அன்ன உடன் புணர் கொள்கைக் காதலோரே – ஐங்குறுநூறு 381
2. ↑   பூ இடைப்படினும் யாண்டு கழிந்தன்ன  
நீர் உறை மகன்றிற் புணர்ச்சி போலப்  
பிரிவு அரிது ஆகிய தண்டாக் காமமொடு,  
உடன் உயிர் போகுகதில்ல - குறுந்தொகை 57
3. ↑  
வடு வகிர் வென்ற கண், மாந் தளிர் மேனி,
நெடு மென் பணைத் தோள், குறுந் தொடி, மகளிர்
ஆராக் காமம், ஆர் பொழிற் பாயல்,
வரையகத்து, இயைக்கும் வரையா நுகர்ச்சி;
முடியா நுகர்ச்சி முற்றாக் காதல்,
அடியோர் மைந்தர் அகலத்து அகலா
அலர் ஞெமல் மகன்றில் நன்னர்ப் புணர்ச்சி,
புலரா மகிழ்; மறப்பு அறியாது நல்கும்
சிறப்பிற்றே தண் பரங்குன்று.' - பரிபாடல் 8-44
4. ↑   வார் தரு தடம் கண் நீர் தன் வன முலை நனைப்ப ஏல் பெற்று  

ஊர் கடல் அனைய காட்டுள் அச்சம் ஒன்றானும் உள்ளாள்  

ஏர் தரு மயில் அம் சாயல் இறைவனுக்கு இரங்கி ஏங்கிச்  

சோர் துகில் திருத்தல் தேற்றாள் துணை பிரி மகன்றில் ஒத்தாள்
எதிர்மின் கதிர் குழாயிலுள்ள ஒரு இலத்திரன் துப்பாக்கி
அலைவுகாட்டியிலுள்ள ஒரு இலத்திரன் துப்பாக்கி
**இலத்திரன் துப்பாக்கி** அல்லது **இலத்திரன் உமிழ்ப்பான்** (*Electron gun*) என்பது வெற்றிடக் குழாயினுள் வைக்கப்பட்டுள்ள ஒரு மின் கருவியாகும். எதிர்முனைக் கதிர்களை சரியான இயக்க ஆற்றலுடன் நேர்வரிசையாக்கப் பயன்படுகிறது. தட்டையான திரையைக் கொண்டிராத எதிர்மின் கதிர் குழாய்கள், தொலைக்காட்சிப் பெட்டிகள், கணினித் திரைகள் மற்றும் அலைவுகாட்டிகள் ஆகியவற்றில் இலத்திரன் துப்பாக்கிகள் பயன்படுகிறது. நுண்ணலைகளை உருவாக்கும் வெற்றிடக் குழாய்களான கிளைசுட்ரான், கைராட்ரான் மற்றும் இயங்கு அலைக்குழாய் ஆகியவற்றில் இவை பயன்படுத்தப்படுகிறது. துகள் முடுக்கிகள் மற்றும் எதிர்மின்னி நுண்நோக்கிகள் ஆகியவற்றிலும் பயன்படுத்தப்படுகிறது.

இலத்திரன் துப்பாக்கிகள் இதன் செயல்பாட்டின் மூலம் வெப்ப இலத்திரன் உமிழ்வு, ஒளி எதிர்மின் முனை (photocathode), பிளாசுமா மூலங்கள் வகைப்படுத்தப்படுகின்றன. இலத்திரன்களைகக் குவிக்க நிலைமின்னியல் அல்லது காந்தப்புலங்கள் பயன்படுத்தப்படுகின்றன.

பண்புகள்
--------

இலத்திரன் துப்பாக்கி ஒன்றின் அமைப்பு:  

➀ வெப்பமூட்டப்பட்ட எதிர்மின் குழாய்  

➁ வெக்னெல்ட் உருளை  

➂ நேர்மின் குழாய்

இயங்கு அலைக்குழாயிலுள்ள ஒரு இலத்திரன் துப்பாக்கி, அச்சின் வழியாக வெட்டப்பட்டு உள்கட்டமைப்பு காட்டப்பட்டுள்ளது.
நேர் மின்னோட்ட, நிலை மின்னியல் இலத்திரன் துப்பாக்கிகள் பல பாகங்களைக் கொண்டுள்ளது. வெப்ப இலத்திரன் உமிழ்வின் மூலம் இலத்திரன் கற்றைகள் உருவாக்கப்படுகின்றன. இலத்திரன்களைக் குவிக்க மின்முனைகள் உருவாக்கும் மின்புலங்கள் (எடுத்துக்காட்டாக வெக்னெல்ட் உருளை) பயன்படுத்தப்படுகிறது. ஒன்று அல்லது அதற்கு மேற்பட்ட நேர் மின்முனைகள் இலத்திரன்களை முடுக்கப் பயன்படுத்தப்படுகின்றன. நேர் மின்முனைக்கும் எதிர் மின்முனைக்குமிடையே அதிக மின்னழுத்தம் வழங்கப்படுகிறது. ஒரு துளை வழியாக வரும் இலத்திரன் கற்றைகள், நேர் மின்முனைகளால் நேர்வரிசையாக்கப்படுகின்றன. இவை என்செல் வில்லைகளைப் போன்று செயல்படுகிறது.

தொலைக்காட்சிப் பெட்டிகளில் பயன்படுத்தப்படும் வண்ண எதிர்மின் குழாய்கள், மூன்று இலத்திரன் துப்பாக்கிகளைக் கொண்டுள்ளது. ஒவ்வொரு இலத்திரன் கற்றைகளும் நிழல் மறைப்பு (shadow mask) வழியாக செல்கிறது. சிவப்பு, பச்சை, நீல நிற நின்றொளிர் பொருள் (phosphor) வழியாகச் செல்லும் இலத்திரன்கள், இறுதியாக முதன்மை வண்ண (primary color) ஒளியை உருவாக்குகிறது.

பயன்பாடு
--------

தொலைக்காட்சிப் பெட்டி, கணினி திரை ஆகியவற்றில் உள்ள எதிர்மின் குழாய்களில் இலத்திரன் துப்பாக்கிகள் பயன்படுத்தப்படுகிறது. அணுவிலுள்ள இலத்திரன்களை நீக்குவது அல்லது சேர்ப்பதன் மூலம் அவற்றை அயனியாக்க இலத்திரன் துப்பாக்கிகள் பயன்படுத்தப்படுகிறது.

பொருண்மை நிரல் ஆய்வில் (mass spectrometry) இலத்திரன் துப்பாக்கிகள் பயன்படுத்தப்படுகிறது. உருக்கி இணைத்தல், உலோக பூச்சு, உலோகப் பொடி தாயாரிப்பு மற்றும் வெற்றிட உலைக்களம் ஆகியவற்றிலும் இலத்திரன் துப்பாக்கிகள் பயன்படுத்தப்படுகிறது.

அதிக ஆற்றல் கொண்ட இலத்திரன் கற்றைகள், எக்சு கதிர்களை உமிழப் பயன்படுகிறது.

அளவிடல் மற்றும் கண்டறிதல்
-------------------------

இலத்திரன் துப்பாக்கியின் உமிழ்வை கண்டறியவும் அளவிடவும் பாரடே கேப்பையுடன் (Faraday cup) கூடிய கூலும்மானி (nanocoulombmeter) பயன்படுகிறது.

நின்றொளிர் பொருள் திரையை, இலத்திரன் பாதையில் வைப்பதன் மூலம் அவற்றின் உமிழ்வை கண்டறிய இயலும்.

மேற்கோள்கள்
-----------

* பரணிடப்பட்டது 2018-02-26 at the வந்தவழி இயந்திரம்
*

மேலும் பார்க்க
--------------

* ஒளியியல்

வெளியிணைப்புகள்
---------------

* Simulation of an Electron Gun Interactive tutorial from LMU Munich
**இலத்தூர் நவநீதகிருஷ்ணசுவாமி கோயில்** தமிழ்நாட்டில் திருநெல்வேலி மாவட்டம், இலத்தூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நவநீதகிருஷ்ணசுவாமி சன்னதியும், விநாயகர், ஆச்சாரியார், விக்னசர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. ஆவணி மாதம் கிருஷ்ணஜெயந்தி முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அகத்தியன்** (*Agathiyan*) (About this soundஒலிப்பு (உதவி·தகவல்)) என்பவர் இந்தியத் திரைப்பட இயக்குநரும், நடிகரும் ஆவார். இவர் இந்தி மொழித் திரைப்படங்களையும் இயக்கியுள்ளார். இவர் திரைப்பட பாடலாசிரியராகவும் அறியப்படுகிறார். 1996 ஆம் ஆண்டு வெளியான காதல் கோட்டை என்ற தமிழ்த் திரைப்படத்திற்காக சிறந்த திரைக்கதை, இயக்கத்திற்கான தேசிய திரைப்பட விருதைப் பெற்றார்.

வாழ்க்கை வரலாறு
---------------

இவரது இயற்பெயர் **கருணாநிதி** ஆகும். இவரது சொந்த ஊர் தஞ்சாவூர் மாவட்டத்தில் உள்ள பேராவூரணி ஆகும். இவர் இராதா என்பவரை திருமணம் செய்து கொண்டார். இவர்களுக்கு விஜயலட்சுமி, நிரஞ்சனா, கார்த்திகா என மூன்று மகள்கள் உள்ளனர். இதில் விஜயலட்சுமி 2007 ஆம் ஆண்டு வெளியான சென்னை 600028 என்னும் திரைப்படத்தில் நடித்துள்ளார்.

இயக்கிய திரைப்படங்கள்
---------------------

* *மாங்கல்யம் தந்துனானே*
* *வான்மதி*
* *காதல் கோட்டை*
* *கோகுலத்தில் சீதை*
* *விடுகதை*
* *காதல் கவிதை* (1997)
* *ராமகிருஷ்னா* (2004)
* *சிர்ஃப் தும்* (இந்தி)
* *செல்வம்* (2005)
* *நெஞ்சத்தைக் கிள்ளாதே* '(2008)

திரைக்கதை எழுதிய திரைப்படங்கள்
------------------------------

* *சந்தோஷம்*

மேற்கோள்கள்
-----------

1. ↑  "இயக்குனர் அகத்தியனின் மனைவி காலமானார்".புதிய தலைமுறை (21 அக்டோபர், 2016)
2. ↑  "அஜித்துக்கு அகத்தியன் எழுப்பிய 'காதல் கோட்டை'! - 24 ஆண்டுகளாகியும் அசைக்கமுடியாத கோட்டை!". *Hindu Tamil Thisai*. 2021-11-02 அன்று பார்க்கப்பட்டது.
**இனாம்தார்** (Inamdar) என்பவர், இந்தியாவை ஆட்சி செய்த மராத்திய பேஷ்வாக்கள், தக்கானச் சுல்தான்கள் மற்றும் பிரித்தானிய இந்தியா அரசுக்கு செய்யும் ஊழியத்திற்காக மானியமாக வழங்கப்படும் விளைநிலங்களைக் கொண்ட நிலக்கிழார்கள் ஆவார். சுதேச சமஸ்தான மன்னர்களுக்கு நம்பிக்கை உரியவர்களுக்கு நிலமாக அல்லது பெரும் பரிசுப் பொருளாகப் பெறுபவர்களுக்கு இனாம்தார் எனும் பட்டம் வழங்கப்பட்டது.

பிரித்தானியாவின் இந்தியப் பேரரசு காலத்தில் இனாம்தார்களின் உரிமைகள், கடமைப்பொறுப்புகள் தொடர்பாக 1989- சென்னை மாகாண அரசு, 1989-இல் சென்னை மாகாண இனாம் சட்டம் VIII, 1989-இல் இயற்றியது. மேலும் சென்னை மாகாண அரசு இனாம் நிலங்கள் தொடர்பான நிலவரி மற்றும் பதிவேடுகளை நிர்வகிக்க தனி இனாம் ஆணையாளரை நியமித்தது.சில இனாம் நிலங்களை பர்கானா வாட்டன் இனாம் நிலங்கள் என அழைக்கப்பட்டது.

இனாம் ஒழிப்புச் சட்டம்
----------------------

இந்திய விடுதலைக்குப் பின்னர் இந்திய மாகாண அரசுகள் இனாம்தார் அனுபவிக்கும் நிலங்களின் உரிமையைத் தகுதி நீக்கம் செய்து, இனாம் நிலங்களை, நிலமற்றவர்களுக்கு வழங்கி சட்டங்கள் இயற்றியது.

இனாம் ஒழிப்புச் சட்டங்களில் குறிப்பிடத்தக்கது, பம்பாய் மாகாண அரசின், பம்பாய் தனிநபர் இனாம் ஒழிப்புச் சட்டம் (XLII of 1953), கர்நாடகா (சமயம் & தொண்டு நிறுவனங்கள்) இனாம் ஒழிப்புச் சட்டம் 1955, கர்நாடகா தனிநபர் இனாம் ஒழிப்புச் சட்டம், 1977, ஹைதராபாத் இனாம் ஒழிப்புச் சட்டம், 1955 மற்றும் தமிழ்நாடு இனாம் (ஒழிப்பு & ரயத்துவாரி மாற்றம்) சட்டம், 1963 ஆகும்.

இனாம் ஒழிப்பு சட்டம் இயற்றப்பட்டதால், இனாம்தார் எனும் கௌரவப் பெயரும் காலப் போக்கில் வழக்கொழிந்தன.
வட இந்தியாவில் சில முன்னாள் இனாம்தார்கள், தங்களின் குடும்பப் பெயராக இனாம்தார் என வைத்துக் கொண்டுள்ளனர்.

இதனையும் காண்க
--------------

* பௌஜ்தார்
* கிலாதார்

மேற்கோள்கள்
-----------

1. 1 2 3  A. Bhaskaran vs The State Of Madras By The ... on 24 June, 1966
2. 1 2 3   All India reporter, Volume 3, 1955
3. ↑  | P.V. Bheemasena Rao And Anr. vs Sirgiri Peda Yella Reddi And Ors. on 8 January, 1954
4. ↑   The Law reports:Indian appeals: being cases in the Privy Council on appeal from the East Indies...1949
5. ↑  | P.V. Bheemasena Rao And Anr. vs Sirgiri Peda Yella Reddi And Ors. on 8 January, 1954
6. ↑   Accounts and papers of the House of Commons By Great Britain. Parliament. House of Commons
7. 1 2   Bombay law reporter: Reports, Volume 87, 1985
8. ↑  The Tamil Nadu Minor Inams (Abolition and Conversion into Ryotwari) Act, 1963
9. ↑   Land Reforms in India: Karnataka: Promises Kept and Missed
10. ↑   Debates; Official Report, Volume 43, Issue 3
11. ↑  | P.V. Bheemasena Rao And Anr. vs Sirgiri Peda Yella Reddi And Ors. on 8 January, 1954
**இனிது இனிது** (*Inidhu Inidhu*) 2010 ல் வெளியான தமிழ்த் திரைப்படமாகும். கே. வி. குகன் இத்திரைப்படத்தில் இணை எழுத்தாளராவும், ஒளிப்பதிவாளராகவும், இயக்குனராகவும் பணியாற்றி உள்ளார். இத்திரைப்படத்தில் எட்டு புதிய அறிமுக நடிகர்கள் முக்கிய கதாபாத்திரத்தில் நடித்திருந்தனர். இத்திரைப்படம் 2007 ல் தெலுங்கில் வெளியாகி பல விருதுகளைக் குவித்த ஹப்பி டேய்ஸ் படத்தின் மீள்உருவாக்கமாகும். இத்திரைப்படத்தை பிரகாஷ் ராஜ்  தயாரித்திருந்தார்.இப்படம் 20/ஆகஸ்டு/2010 இல் வெளியாகியிருந்தது. இத்திரைப்படத்தின் பெருமளவு படப்பிடிப்பு இந்தியாவின் VIT பல்கலைக்கழகத்தில் இடம்பெற்றுள்ளமை குறிப்பிடத்தக்கது.

கதைச்சுருக்கம்.
---------------

இனிது இனிது திரைப்படம் ஒரு பல்கலைக்கழகத்தில் கல்வி பயிலவரும் மாணவர்கள் பற்றியது. சித்து (அதித்), அரவிந்த் அலய்ஸ் ரைஸ்சன் (நாராயண்), விமல் (விமல்), சங்கர் (சரவண்), மது (ரேஷ்மி), அபர்ணா (அப்பு) மற்றும் ஜியா ஆகியோர் முதலாம் வருட மாணவர்களாக பல்கலைக்கழகத்தில் சேர்வதுடன் கதை ஆரம்பிக்கிறது. அங்கு அவர்கள் சிரேஷ்ட மாணவர்களால் எதிர்நோக்கும் பகிடிவதைகள் அதனால் அவர்களுக்குள் ஏற்படும் ஒற்றுமை என கதை அசத்தலாக நகர்ந்தது போக சித்து மதுவின் மீதும், ரைசன் சிரவந்தி (சிரவசு) மீதும் காதல் கொள்கின்றனர். நான்கு வருட படிப்பு காலத்தில் அவர்களுக்குள் ஏற்படும் மோதல்கள், புரிந்துணர்வுகள் என பட்டமளிப்பு வரை சென்று முடிகிறது கதை.

நடிகர்கள்
---------

நாராயண்-அரவிந்த்  (ரைசன்)

அதித் அருண்-சித்தார்த் (சித்து)

சரண் குமார்-சங்கர்

விமல்-விமல்

சோனியா தீப்தி-ஸ்ரவந்தி (ஸ்ரவ்ஸ்)

ரேஷ்மி மேனன்-மதுபாலா (மது)

பேனாஸ்-அபர்ணா (அப்பு)

ஜியா உமர்-சங்கீதா

அஞ்சலா சாவேரா-ஸ்ரேயா மேடம் (சிறப்பு தோற்றம்)

சன் சோ - சன்னி பல்போவா

கிருஷ்ணா-சஞ்சய்

அபிராம் - அர்ஜுன்

அஜய்-அஜய்

சதீஷ்-சதீஷ்  (சிறப்பு தோற்றம் )

அபிசேக் வினோத் கல்லூரியின் மூத்த மாணவர்

இசை
---

இத்திரைப்படத்தின் இசையமைப்பாளர் மைக்கி ஜே மேயர் ஆவார். இத்திரைப்படத்தின் இசை சோனி மியுசிக்  இந்தியாவினால் வெளியிடப்பட்டுள்ளது. இதன் இசைவெளியீடு 1ம் திகதி ஆகஸ்டு மாதம் 2010 இல் பிரகாஷ் ராஜினால் வெளியிடப்பட்டது.

மேற்கோள்கள்
-----------

1. ↑  "Happy days ahead for Prakash Raj - Tamil Movie News - Prakash Raj | Happy Days | Inidhu Inidhu | Guhan | Duet Movies | Adith". Behindwoods.com. 2009-11-17. 2012-11-08 அன்று பார்க்கப்பட்டது.
2. ↑  "Inidhu Inidhu - Mickey J Meyer - Download or Listen Free - Saavn". 2 August 2013. 3 November 2018 அன்று பார்க்கப்பட்டது.
3. ↑  "Prakash Raj unveils the audio of Inidhu Inidhu - SouthScope". *SouthScope*. 1 August 2010. 3 நவம்பர் 2018 அன்று மூலம் பரணிடப்பட்டது. 3 November 2018 அன்று பார்க்கப்பட்டது.

வெளியிணைப்புகள்
---------------

* இணையதள திரைப்பட தரவுத்தளத்தில் *இனிது இனிது (2010 திரைப்படம்)*
* Official website
* Inidhu Inidhu at முகநூல்
திவான் பகதூர் **வி.எஸ்.சுப்ரமணிய ஐயர் (V. S. Subrahmanya Iyer)** (பிறப்பு: 1877 அக்டோபர் 21) இவர் ஓர் இந்திய நிர்வாகி ஆவார். இவர் 1929 முதல் 1932 வரை திருவிதாங்கூரின் திவானாக பணியாற்றினார்.

ஆரம்பகால வாழ்க்கை மற்றும் தொழில்
--------------------------------

சுப்ரமண்ய ஐயர் 1877 அக்டோபர் 21 அன்று எஸ். வைத்யநாத ஐயருக்கு பிறந்தார்.  புனித சூசையப்பர் கல்லூரியில் படித்த இவர் திருவிதாங்கூரில் வழக்கறிஞராக பயிற்சியை ஆரம்பித்தார். 1929 இல் திவானாக நியமிக்கப்படுவதற்கு முன்பு திருவிதாங்கூர் உயர்நீதிமன்றத்தின் தலைமை நீதிபதியாக பணியாற்றினார்.

திருவிதாங்கூரின் திவான்
-----------------------

சுப்ரமண்ய ஐயர் 1929 ஆம் ஆண்டில் திருவிதாங்கூரின் திவானாக நியமிக்கப்பட்டார்.  முகம்மது ஹபிபுல்லாவுக்குப் பின் 1932 வரை இவர் திவானாக பணியாற்றினார். 

1930 ஆம் ஆண்டில், வெங்கட்ராம ஐயர் திருவிதாங்கூர் தேவசுவம் ஆணையராக நியமிக்கப்பட்டார்.  1931 ஆம் ஆண்டில், சுப்ரமண்ய ஐயர் திருவிதாங்கூரில் மோதிலால் நேருவின் மரணத்தைத் தொடர்ந்து ஏற்பட்ட ஒரு மாணவர் போராட்டத்தை சமாளிக்க வேண்டியிருந்தது.

பிற்கால வாழ்வு
--------------

திவானாக ஓய்வு பெற்றதை அடுத்து சுப்ரமண்ய ஐயர் பொது வாழ்க்கையில் தீவிரமாக இருந்தார். 1932 நவம்பர் 25, அன்று, மகாராஜாவின் ஆலோசகரான சர் சே. ப. இராமசுவாமி, கோயில் நுழைவு ஆணையை அறிமுகப்படுத்துவதற்கு முன்பு பொதுமக்களின் கருத்தை அறியும் குழுவின் தலைவராக இவரை நியமித்தார்.  குழுவின் மற்ற உறுப்பினர்கள் உள்ளூர் எஸ். பரமேசுவர அய்யர், மகாதேவ ஐயர் மற்றும் நம்பி நீலகண்ட சர்மா ஆகியோர். இக்குழு கோவில் நுழைவுக்கு ஆதரவானவர்களை நேர்காணல் செய்தது.  மேலும், கோவில் நுழைவதை தீவிரமாக ஊக்கப்படுத்தும் அறிக்கையை சமர்ப்பித்தது. இருப்பினும், சர் சே.ப. இராமசாமி ஐயர் அறிக்கையை புறக்கணித்து, வேறொரு முக்கிய சட்டத்தை அறிமுகப்படுத்தினார். 

1934 இல், சுப்ரமண்ய ஐயர் கேரள இந்துக் சங்கத்தின் தலைவரானார்.  1941 இல் இரவீந்திரநாத் தாகூர் இறந்தவுடன், சுப்ரமண்ய ஐயரைத் தலைவராகக் கொண்டு கேரள தாகூர் அகாதமி உருவாக்கப்பட்டது.

குறிப்புகள்
-----------

1. ↑   *The Who's who in Madras: A pictorial who's who of distinguished personages, princes, zemindars and noblemen in the Madras Presidency*. 1939. பக். 253.
2. ↑   *At the turn of the tide: the life and times of Maharani Setu Lakshmi Bayi*. 1995. பக். 373.
3. 1 2  "The National Archives". Government of the United Kingdom.
4. ↑  S. N. Sadasivan (2000). *A social history of India*. பக். 539.
5. ↑   *State and Society*. 1983. பக். 50.
6. ↑   *The Who's who in Madras: A pictorial who's who of distinguished personages, princes, zemindars and noblemen in the Madras Presidency*. Pearl Press. 1939. பக். 253.
தலைவன்-தலைவி மாட்டு நல்லுறவு அமையத் தூது செல்வோரை **அகத்திணை வாயில்கள்** என்பர்.

தலைவனும் தலைவியும் தம் உள்ளத்துள் உணர்ந்து அனுபவிக்கும் இன்பம் இத்தன்மையுடையது எனப் பிறர்க்கு விளக்க இயலாததாக இருப்பது. தம்முள்ளும் ஒருவர்க்கொருவர் விளக்க இயலாததாக இருப்பது. ஆகவே காதல் ஒழுக்கத்தை ‘அகம்’ என்றது மிகவும் பொருத்தமாகும். ‘அகம்’ என்பதை ‘ஆகுபெயர்’ என்றார் நச்சினார்க்கினியர். அகம் என்பது அகத்தே (உள்ளத்தே) நிகழும் இன்பத்திற்கு ஆகி வந்தது என்பது அவர் கருத்து.

இது தலைவன்-தலைவி உறவாக அமையின் போற்றப்படும், அதுவும் திருமணத்துக்கு முன் அமையும் களவு வாழ்க்கை சிலருக்கோ பலருக்கோ தெரியும்படியாக வெளிப்பட்டால் அச்செய்தி ஊரெங்கும் மெல்ல பரவுவதை அலர் என்பர். அது தலைமக்களின் களவு வாழ்க்கையை முடிபு பெறச் செய்து கற்பு வாழ்க்கைக்கு அடித்தளம் இட்டுவிடும் இருப்பினும் தலைவன்-பரத்தை உறவு பழிக்கப்படும். தலைவன் தலைவி இருவரின் ஒழுக்கத்தை கட்டமைக்கும் தன்மைக்கு உரியவர்கள் அகத்திணை வாயில்கள் எனப்படுவர்.

இந்த வாயில்கள் யார் யார் எனத் தொல்காப்பியர் பட்டியலிட்டுக் காட்டுகிறார். (கற்பியல் 52)

1. தோழி,
2. தாய்,
3. பார்ப்பான்,
4. பாங்கன்,
5. பாணன்,
6. பாடினி,
7. இளையர்,
8. விருந்தினர்,
9. கூத்தர்,
10. விறலியர்,
11. அறிவர்,
12. கண்டோர்

என்னும் 12 பேர் வாயில்கள். இவர்களை வீட்டுக்குள் நுழைய இடம் தரும் வாயிலோடு ஒப்பிடலாம்.

காண்க
-----

* அகத்திணை மாந்தர்
**ஆராச்சி** (*Arachchi*; சிங்களம்: ආරච්චි, **ஆரச்சி**) என்பது குடியேற்றக் காலத்தில் இலங்கையில் இருந்து வந்த ஒரு பதவிப் பெயர் ஆகும். இலங்கையின் பூர்வீகத் தலைவர்கள் அமைப்பில் உள்ளூர் மட்டத்தில் செல்வாக்குமிக்க இப்பதவி அரசுச் செயலாளரினால் வழங்கப்பட்டு வந்தது. இப்பதவியில் உள்ளவர் அப்பகுதி மக்கள் மீது அதிக கட்டுப்பாட்டைக் கொண்டிருந்தார். இவர் உள்ளூரில் அமைதியை நிலைநாட்டவும், வருவாய் வசூலை மேற்கொள்ளவும், நீதித்துறை செயல்பாடுகளுக்கு உதவுவதற்கும் பொறுப்பானவர் என்பதால் இப்பதவியில் உள்ளவர் பகுதி-நீதித்துறை அதிகாரங்களைக் கொண்டிருந்தார்.

இந்த நியமனங்கள் இடமாற்றத்திற்குட்படுத்தப்படாத பதவிகள் ஆகும். பொதுவாக மரபுவழியில், பிரித்தானிய முடியுரிமைக்கு விசுவாசமான, செல்வாக்கு மிக்க, பணக்காரக் குடும்பங்களில் இருந்து இப்பதவிகள் வழங்கப்பட்டன.

வரலாறு
------

இலங்கையின் குடியேற்றக் கால ஆட்சிக்கு முன்னரே இந்தப் பதவி இருந்து வந்துள்ளது. கடலோரப் பகுதிகள் போர்த்துக்கீசர், இடச்சு, பின்னர் பிரித்தானிய ஆட்சியாளர்களால் கையகப்படுத்தப்பட்ட போது, அவர்கள் அவர்கள் தங்கள் நிர்வாக அமைப்பில் இப்பதவியைத் தக்க வைத்துக் கொண்டனர்.

பிரித்தானிய நிர்வாகத்தின் போது மாவட்ட அரச செயலாளரினால் அதிகாரப்பூர்வ, பெயரளவு நியமனங்கள் வழங்கப்பட்டன. இவை இடமாற்றம் செய்ய முடியாதவையாகவும், பொதுவாக பரம்பரை, உள்ளூர் மக்களுக்கு, அரசுக்கு விசுவாசமான பணக்கார செல்வாக்கு மிக்க குடும்பங்களிலிருந்து வழங்கப்பட்டன. உள்ளூரில் அமைதியை நிலைநாட்டவும், வருவாய் வசூல், மற்றும் நீதித்துறை செயல்பாடுகளுக்கு உதவுவதற்கும் பொறுப்பானவர் என்பதால் அவருக்கு குறைந்தளவு காவல்துறை அதிகாரங்களும் இருந்தன. கிராம விதானைகள் ஆராச்சிகளின் மேற்பார்வையில் பணியாற்றினர்.

1931-ஆம் ஆண்டில் இலங்கை அரசாங்க சபை அமைக்கப்பட்ட பின்னர், அவை உறுப்பினராக இருந்த எச். டபிள்யூ. அமரசூரிய என்பவர் இந்த உள்ளூர் தலைவர்கள் முறையைக் கேள்விக்குட்படுத்தினார். இதனை அடுத்து இம்முறைமையை விசாரிக்கவென எச். எம். வெடர்பேர்ன் என்பவரின் தலைமையில் ஓய்வுபெற்ற அரசு ஊழியர்கள், வழக்கறிஞர்கள் அடங்கிய ஆணையம் ஒன்று அமைக்கப்பட்டது. உள்ளூர்த் தலைவர் பதவிகளுக்குப் பதிலாக மாவட்ட வருவாய்த்துறை அலுவலர்களை நியமிக்க இக்குழு ஆலோசனை வழங்கியது. அதன்படி, ஊர்த்தலைவர் முறைமை ஒழிக்கப்பட்டது. ஆனாலும், முதலியார் (முதலி), முகாந்திரம் ஆகியவை கௌரவப் பட்டங்களாக அறிவிக்கப்பட்டு, அரசாங்கத்தால் வழங்கப்பட்டு வந்தன. இந்நடைமுறை 1956-ஆம் ஆண்டு வரை இருந்து வந்தது. சிறிய உள்ளூர்ப் பதவிகளான கிராம விதானை பதவிகள் 1970களில் கிராம சேவையாளர் என்ற இடமாற்றத்துடன் கூடிய பதவியாகத் தக்கவைக்கப்பட்டது.

இவற்றையும் பார்க்க
------------------

* முதலியார் (இலங்கை)
* கிராம சேவையாளர்

மேற்கோள்கள்
-----------

1. ↑  Definition of Vidane, Vidane Arachchi & Vidane Muhandiram as per Sinhala English Dictionary
2. ↑  Twentieth Century Impressions of Ceylon

வெளி இணைப்புகள்
---------------

* Definition of Vidane, Vidane Arachchi & Vidane Muhandiram as per Sinhala English Dictionary
* Twentieth Century Impressions of Ceylon
* பரணிடப்பட்டது 2019-01-27 at the வந்தவழி இயந்திரம் A vignette of British Justice in Colonial Ceylon
* *The Mudaliyars Explained*
* Our Man in Cochin
* "Village notables in colonial Ceylon - The Village Headman was the uncrowned king of the village. He was appointed by the Government Agent from a traditional leading family in the area, in order to ensure that he received customary respect from villagers". 2018-06-12 அன்று மூலம் பரணிடப்பட்டது. 2021-08-07 அன்று பார்க்கப்பட்டது.
உஸ்தாத் **இனயாத் கான்** (Enayat Khan)(1894-1938) **நாத் சிங்** என்றும் அழைக்கப்படும் இவர், 20 ஆம் நூற்றாண்டின் முதல் தசாப்தங்களில் இந்தியாவின் மிகவும் செல்வாக்கு மிக்க சித்தார், சுர்பகார் கலைஞர்களில் ஒருவராவார். புகழ்பெற்ற சித்தார் கலைஞர் விலாயத் கான் இவரது மகனாவார்.

ஆரம்ப கால வாழ்க்கை
------------------

இனாயத் கான் உத்தரபிரதேசத்தில் ஒரு இசைக் கலைஞர்களின் குடும்பத்தில் பிறந்தார். இவரது தந்தை இம்தாத் கான் ஒரு சிறந்த சித்தார் மேதையாவார். இவர் குடும்ப பாணியில் சித்தார் மற்றும் சுர்பகார் (பாஸ் சித்தார்) ஆகியவற்றைக் கற்றுக் கொடுத்தார். இம்தட்கானி கரானா அல்லது எட்டாவா கரானா (பள்ளி) என அழைக்கப்படுகிறது.  ஆக்ராவுக்கு அருகிலுள்ள எட்டாவா என்ற சிறிய கிராமத்தின் பெயரிடப்பட்டது. இவர், காயல் பாடகர் பண்டே உசைன் என்பவரின் மகள் பசிரன் பீபீ என்பவரை மணந்தார்.

தொழில்
------

இவர் தனது குடும்பத்தினருடன் கொல்கத்தாவில் குடியேறினார். அங்கு இவர் 43 வயதுவரை மட்டுமே வாழ்ந்தாலும், சித்தாரில் அதிக முன்னோடி வேலைகளைச் செய்தார். எடுத்துக்காட்டாக, இவர் அதன் உடல் பரிமாணங்களைத் தரப்படுத்தினார். அதன் மேல் பகுதியை மாற்றியமைத்தார். இது இன்றைய கலைகளிடையே மிகவும் பிரபலமாக உள்ளது (இவரது சொந்த சந்ததியினர் இதைப் பயன்படுத்தவில்லை என்றாலும்).

சுதந்திரப் போராட்டத்தால் தேசிய கலாச்சாரத்தில் ஆர்வம் வலுவாக இருந்த ஒரு நேரத்தில், ஒரு முக்கியமான வட இந்திய கலை மையமாக வேகமாக வளர்ந்து வரும் ஒரு இடத்தில், சித்தார் இசையை அதன் குறுகிய இணைப்பாளர்களிடமிருந்து புதிய வெகுஜன பார்வையாளர்களிடம் கொண்டு வந்தார். நோபல் பரிசு பெற்ற இரவீந்திரநாத் தாகூர் ஒரு இசை ஒத்துழைப்பாளராகவும், தனிப்பட்ட நண்பராகவும் இருந்தார். இவரது சில பதிவுகள் *கிரேட் கரானாஸ்:* ஆர்பிஜி / ஈ.எம்.ஐ.யின் *சேர்மன்ஸ் சாய்ஸ்* என்ற தொடரில் இம்தட்கானி தொகுப்பாக இசைத்தட்டாக வெளியிடப்பட்டுள்ளன .

இறப்பு
------

இவர் தனது இளம் வயதிலேயே இறந்தார். இவரது இரண்டு மகன்களான விலாயத் கான்  மற்றும் இம்ரத் கான்,  இம்தட்கானி கரானா பாணியில் இவரது நீட்டிக்கப்பட்ட குடும்பத்தின் மற்ற உறுப்பினர்களால் பயிற்சி பெற்றனர். விலாயத் சித்தாரையும், இம்ரத் சுர்பகாரையும் கற்றுக்கொண்டனர். இருவரும் பின்னர் மிகவும் பிரபலமான பாரம்பரிய இசைக்கலைஞர்களாக மாறினர்.

குறிப்புகள்
-----------

1. ↑  Nilaksha Gupta (15 March 2004). "Master of technique, creator of own style & sitar (obituary and profile of Vilayat Khan plus info on his teacher/father Enayat Khan)". *The Telegraph (UK newspaper)*.. பார்த்த நாள்: 2 January 2019.
2. ↑  Amrita Dasgupta (1 July 2010). "Seven strings to the rainbow". *The Hindu (newspaper)*.. பார்த்த நாள்: 2 January 2019.
3. 1 2 3  Profile of Enayat Khan on SwarGanga Music Foundation Retrieved 3 January 2019
4. ↑  "The master of sitar is no more". *Rediff News*. 15 March 2004.. பார்த்த நாள்: 2 January 2019.
5. ↑  Sitar-playing Imdadkhani gharana on ITC Sangeet Research Academy website பரணிடப்பட்டது 2021-02-09 at the வந்தவழி இயந்திரம் Retrieved 3 January 2019

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |
**இலந்தனம் கோபால்ட்டைட்டு** *(Lanthanum cobaltite)* என்பது LaCoO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். திண்மமான இச்சேர்மம் பெரொவ்சிகைட்டு கட்டமைப்பு கொண்டது ஆகும். அறை வெப்பநிலையில் சாய்செவ்வக கட்டமைப்பில் இலந்தனம் கோபால்ட்டைட்டு காணப்படுகிறது. ~900 ° செல்சியசு வெப்பநிலையில் கனசதுர அணிக்கோவை நிலைக்கட்டத்தை இதன் கட்டமைப்பு அடைகிறது. 

பொதுவாக இலந்தனம் கோபால்டைட்டு ஒரு மாசுப்பொருளாக அல்லது விகிதச்சமமில்லா ஆக்சிசன் சேர்மமாக பயன்படுத்தப்படுகிறது. இங்கு La1−xA'xCo1−yB'yO3±𝛿 என்ற கட்டமைப்பை இச்சேர்மம் ஏற்கிறது. கட்டமைப்பில் உள்ள 𝛿 சில சிறிய அளவைக் குறிக்கிறது. இதுவே பெரோவ்சிகைட்டுகளை பன்முக வினையூக்கியாக மாற்றம் செய்கிறது. இலந்தனம் இசுட்ரோன்சியம் கோபால்ட் பெரைட்டு இவ்வாறு பொதுவாகப் பயன்படுத்தப்படும் ஒரு பெரோவ்சிகைட்டு பொருளாகும்.

மேற்கோள்கள்
-----------

1. ↑  Kleveland, Kjersti (2001). "Ferroeleastic Behavior of LaCoO3". *Journal of the American Ceramic Society* **84** (9): 2029–2033. doi:10.1111/j.1151-2916.2001.tb00953.x. .
2. ↑  Petrov, A. N.; Kononchuk, O. F.; Andreev, A. V.; Cherepanov, V. A.; Kofstad, P. (1995-09-01). "Crystal structure, electrical and magnetic properties of La1 − xSrxCoO3 − y". *Solid State Ionics* **80** (3): 189–199. doi:10.1016/0167-2738(95)00114-L. .
3. ↑  Orlovskaya, Nina (2000). "Mechanical properties of LaCoO3 based ceramics". *Journal of the European Ceramic Society* **20** (1): 51–56. doi:10.1016/S0955-2219(99)00084-9. .
**ஆரா**, தமிழ் திரைப்படங்களில் நடித்து வரும் இளம் இந்திய நடிகை ஆவார். பைசா (2016) மற்றும் ஒரு வழி (2022) போன்ற தமிழ் படங்களில் இவர் நடித்துள்ளார்.

திரைத்துறை
----------

தமிழ் திரைப்பட பத்திரிகை தொடர்பு அதிகாரி துரைப் பாண்டியின் என்பவரின் மகளே, இளம் நடிகையான ஆரா. இவர் *ஜீவா* (2014) மற்றும் *பூஜை* (2014) ஆகிய படங்களில் துணை வேடங்களில்நடிக்க ஆரம்பித்து, *பைசா* (2016) என்ற திரைப்படத்தில் பல்பொருள் அங்காடியில் பணிபுரியும் பெண் என்ற முக்கிய கதாபாத்திரத்தில் நடித்து, தனது நடிப்புக்கலையை தொடங்கியுள்ளார்.   அதைத் தொடர்ந்து அவர் *குரு உச்சத்துல இருக்காரு* (2017) என்ற படத்திலும் நடித்துள்ளார். 

2022 ம் ஆண்டில் அவர் நடித்த இரண்டு படங்கள் வெளியாகின. 2017 ம் ஆண்டின் தொடக்கத்தில் ஆரம்பிக்கப்பட்ட திரைப்படமான குழலியில் முதன்முதலில் மலையாள நடிகையான எஸ்தர் அனில் நடிப்பதாக திட்டமிடப்பட்டது. தனிப்பட்ட காரணங்களால் இவர் இப்படத்தில் நடிக்காமல் விலகியதால் நடிகை ஆரா ஒரு முக்கிய பாத்திரத்தில் நடித்தார். மற்றொன்று நடிகை கோவை சரளாவுடன் இணைந்து நடித்த ஒரு வழி என்ற திரைப்படம். .

திரைப்படவியல்
-------------

|  |  |  |  |
| --- | --- | --- | --- |
| **ஆண்டு** | **திரைப்படம்** | **பாத்திரப்பெயர்** | **குறிப்புகள்** |
| 2014 | *ஜீவா* |  |  |
| *பூஜை* | வாசுவின் தங்கை |  |
| 2016 | *பைசா* | வேணி |  |
| 2017 | *குரு உச்சத்துல இருக்காரு* | தமிழ்செல்வி |  |
| 2022 | *குழலி* | குழலி |  |
| *ஒரு வழி* | செல்வி |  |

மேற்கோள்கள்
-----------

1. ↑  "Actress Aara - "Paisa" is mandatory in everyone's life. But it shouldn't overtake" | New Movie Posters".
2. ↑  Subhakeerthana, S. (5 May 2016). "Following her heart: Aara". *Deccan Chronicle*.
3. ↑  "Aara will be seen as a slum-dweller - Times of India". *The Times of India*.
4. ↑  "Actress Aara open talk about Guru Uchaththula Irukkaru". *WoodsDeck*.
5. ↑  "Hopes of a debutant: Look out for Director B Dhandapani's political comedy 'Guru Uchaththula Irukkaru'". *The New Indian Express*.
6. ↑  "Actress Aara in One Way and Kuzhali.Movies". 13 March 2020.
**இனிச்சந்த நாகனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று மட்டும் உள்ளது. நற்றிணை நூல் தொகுப்பில் 66 எண்ணுள்ள பாடலாக இது அமைந்துள்ளது. இது பாலைத் திணைப் பாடல். பாடலில் சொல்லப்பட்ட செய்தி மனைமருட்சி.

புலவர் பெயர்
------------

நாகனார் என்னும் பெயர் கொண்ட புலவர்கள் பலர் உள்ளனர். இவரை அவர்களிடமிருந்து வேறுபடுத்திக் காட்டவேண்டி இந்த அடைமொழி சேர்க்கப்பட்டுள்ளது. புறா உகாய் விதையை உடைத்துத் தின்றுவிட்டுக் காரம் தாங்கமாட்டாமல் உயவும் சந்தத்தை இவர் இனிசந்தம் (இனிய சந்தம்) என்று குறிப்பினுவதால் புலவரின் பெயர் தெரியாத நிலையில் நற்றிணையைத் தொகுத்தவர் இவருக்கு 'இனிசந்த' என்னும் அடைமொழியைச் சேர்த்துப் பெயர் சூட்டியுள்ளார்.

பாடலில் உள்ள செய்தி
-------------------

உகாய் செடியின் காய் வெடித்து உதிர்ந்த விதை மிளகு போல் காரமுடையது. சிறிய புறா ஒன்று அந்த விதையை உடைத்து உண்டது. அதன் காரம் தாங்க முடியாமல் தன் கழுத்திலுள்ள மயிர்களைச் சிலிர்த்துக்கொண்டு உயவிற்று. இந்த மரம் இயவு என்னும் பாலைநில வழியில் இருந்தது. இந்த இயவில்தான் அவள் அவனோடு சேர்ந்தாள். அப்போது அந்தப் புறாவைப் போலவே கண் சிவந்து கலங்கினாள். இப்போது தன் தலையிலுள்ள கோதை (பூமாலை) கசங்கியதற்காகவும், வளையல் கழலுவதற்காகவும், அல்குலை மூடிய காசுமாலை முறைமாறிக் கிடப்பதற்காகவும் கலங்குகிறாள்.

பழந்தமிழ்
---------

கோழி கூவும். காக்கைக் கரையும். என்பன போல் புறா உயவும் என்பது பழந்தமிழ்.
கற்பு என்பது மாட்சிமை உடைய நலமாதலால் அதனை இப்பாடல் 'மாணலம்' என்னும் அரிய சொல் தந்து வழங்குகிறது.
**இலத்திரன் முகில்** (Electron cloud) என்பது, இலத்திரன் என்பது என்ன என்று விளக்குவதற்குப் பயன்படும் ஒரு சொல்லாகும். நோபல் பரிசு பெற்ற இயற்பியல் அறிஞரான ரிச்சார்டு ஃபெயின்மன் என்பவர் இதனை முதன் முதலில் பயன்படுத்தியதாகக் கருதப்படுகிறது. இந்த *மாதிரி*, ஸ்குரோடிங்கர் சமன்பாட்டுக்கு ஒரு தீர்வாக, இலத்திரனை விளங்கிக் கொள்வதற்கான ஒரு எளிய முறையை வழங்குகிறது. இலத்திரன் முகில் ஒப்புமையில், இலத்திரனின் நிகழ்தகவு அடர்த்தி, அல்லது அலைச் சார்பு என்பது, சிறிய முகில் அணுக்கருவை அல்லது மூலக்கூறொன்றின் கருவைச் சுற்றி நகர்வதாக விபரிக்கப்படுகிறது. இதில் முகிலின் ஒளிபுகவிடாத் தன்மை, இலத்திரனின் நிகழ்தகவு அடர்த்திக்கு விகிதசமம் ஆகும்.

இந்த *மாதிரி*, கோள்கள் சூரியனைச் சுற்றுவதுபோல் இலத்திரன்கள் அணுக்கருவைச் சுற்றுகின்றன என்னும் முன்னைய போர் மாதிரியில் இருந்து வளர்ச்சி பெற்றது ஆகும். இந்த இலத்திரன் முகில் *மாதிரி*; இரட்டை நீள்துளைச் சோதனை, ஆவர்த்தன அட்டவணையும் வேதிப் பிணைப்பும், ஒளியுடன் அணுக்களுக்கான தொடர்புகள் போன்ற பல தோற்றப்பாடுகளை முன்னரிலும் சிறப்பாக விளக்குகிறது. சில நுணுக்கமான விடயங்களில் குறைபாடுகள் காணப்பட்டாலும், இந்த மாதிரி, சோதனைகளின் மூலம் அவதானிக்கப்பட்ட அலை-துகள் இருமையை எதிர்வுகூற வல்லதாக உள்ளது. இலத்திரனின் நடத்தை அலையை ஒத்தது போலவும், சில சமயங்களில் ஒரு துகள் எனக் கருதக்கூடியதாகவும் இருமைத்தன்மை கொண்டதாக இருப்பது அலை-துகள் இருமை எனப்படுகின்றது.